ATRIBUŢIILE POSTULUI VACANT 
1. Organizează Monitorul Oficial Local publicat pe site-ul instituției; 
2. Asigură publicarea următoarelor documente: 
· Statutul unității administrativ teritoriale Comuna Sântandrei;
· „Regulamentele privind procedurile administrative“: Regulamentul cuprinzând măsurile metodologice, organizatorice, termenele şi circulaţia proiectelor de hotărâri ale autorităţii deliberative, precum şi Regulamentul cuprinzând măsurile metodologice, organizatorice, termenele şi circulaţia proiectelor de dispoziţii ale autorităţii executive;
· Hotărârile adoptate de consiliul local, atât cele cu caracter normativ, cât şi cele cu caracter individual, precum și a anexelor acestora;
· Registrul pentru evidenţa proiectelor de hotărâri ale consiliului local;
· Registrul pentru evidenţa hotărârilor consiliului local;
· Dispoziţiile emise de primar, cu caracter normativ;
· Registrul pentru evidenţa proiectelor de dispoziţii ale primarului;
· Registrul pentru evidenţa dispoziţiilor primarului;
· Documentele şi informaţiile financiare, așa cum sunt puse la dispoziție de către Biroul Finanțe Contabilitate, prin care se asigură îndeplinirea obligaţiilor privind procedurile de publicare a bugetelor locale, potrivit legii;
· Registrul privind înregistrarea refuzurilor de a semna/contrasemna/aviza actele administrative, precum obiecţiile cu privire la legalitate, efectuate în scris;
· Registrul pentru consemnarea propunerilor, sugestiilor sau opiniilor cu privire la proiectele hotărârilor autorităţii deliberative şi dispoziţiilor autorităţii executive, numai în cazul celor cu caracter normativ;
· Informarea în prealabil, din oficiu, asupra problemelor de interes public care urmează să fie dezbătute de autorităţile administraţiei publice locale;
· Informarea în prealabil, din oficiu, asupra proiectelor de acte administrative, cu caracter normativ;
· Minutele în care se consemnează, în rezumat, punctele de vedere exprimate de participanţi la o şedinţă publică;
· Procesele-verbale ale şedinţelor autorităţii deliberative;
· Declaraţiile de căsătorie, comunicate de către Compartimentul de Stare Civilă prin care se asigură îndeplinirea obligaţiilor privind procedurile de publicare a acestora, potrivit legii;
· Alte documente care, potrivit legii, fac obiectul aducerii la cunoştinţă publică;
· Alte documente a căror aducere la cunoştinţă publică se apreciază de către autorităţile administraţiei publice locale ca fiind oportună şi necesară;
3. Verifică toate documentele care se publică în Monitorul Oficial Local privind respectarea tututor cerințelor impuse de prevederile legislației privind normele de tehnică legislativă pentru elaborarea actelor administrative, dar și din punct de vedere al proprietății termenilor utilizați, sub aspect gramatical, ortografic, ortoepic și, după caz, sub aspectul punctuației, conform normelor academice în vigoare, potrivit legislației privind folosirea limbii române în locuri, relații și instituții publice;
- Identificarea persoanelor semnatare şi/sau contasemnatare, după caz, a actelor administrative, și a documentele care le însoțesc, se asigură prin înscrierea întocmai a identităţii lor, în formatul: prenumele şi numele;
- Publicarea oricărui act administrativ/document se face în format „pdf“ editabil pentru a se păstra macheta şi aspectul documentului intacte, astfel încât acesta să arate exact aşa cum a fost realizat şi să poată fi tipărit corect de oricine şi de oriunde, fără să cuprindă semnăturile olografe ale persoanelor, asigurându-se respectarea reglementărilor în materia protecţiei datelor personale;
- Transmite orice modificare a link-ului către eticheta paginii de internet “Monitorul Oficial Local” a comunei Sântandrei, Ministerului Dezvoltării, Lucrărilor Publice și Administrației (MDLPA);
4. Elaborează proiecte de hotărâri cu caracter normativ; 
5. Asigură punerea în aplicare a prevederilor Legii nr. 52/2003 şi oferă informaţii de interes public, în cooperare cu birourile și compartimentele din cadrul Primăriei în baza Legii nr. 544/2001;
6. Asigură relația dintre autoritățile administrației publice locale cu societatea civilă privind propunerile, sugestiile și opiniile presoanelor interesate cu privire la proiectul de act normativ propus;
7. Redactează rapoartele de fundamentare şi proiectele de hotărâre din iniţiativa consilierilor locali;
8. Pregătește şedinţele Consiliului local:
- transmite birourilor și compartimentelor din cadrul aparatului de specialitate al primarului comunei Sântandrei proiectele de hotărâri cu fixarea unui termen pentru întocmirea rapoartelor de specialitate;
- primeşte proiectele de hotărâri însoţite de rapoartele de specialitate şi le înaintează la Secretarul General, în vederea avizării;
– redactează dispoziţia primarului de convocare a şedinţei, invitaţia pentru toţi consilierii locali şi compartimentele din cadrul aparatului de specialitate al primarului; 
- pregătește mapelele de şedinţă, anunţă consilierii locali despre data, ora şi modul/locul de desfăşurare a şedinţelor Consiliului local, distribuie materialele pregătite pentru a fi dezbătute în cadrul şedinţelor către consilierii locali, compartimentele din cadrul aparatului de specialitate al primarului, precum şi executivului Primăriei;
- convoacă consilierii locali, în conformitate cu prevederile legale, la şedinţele ordinare și extraordinare;
- convoacă iniţiatorii proiectelor de hotărâre, în vederea susţinerii acestora, la şedinţele pe comisii;
- întocmeşte avizele comisiilor şi le înaintează consilierilor;
- pune la dispoziţia consilierilor locali şi membrilor executivului primăriei materialele ce vor fi dezbătute conform ordinii de zi, în termenul prevăzut de lege;
9. Participă la şedinţele Consiliului Local şi întocmeşte procesele – verbale ale acestora şi asigură afişarea acestora pe site, potrivit dispoziţiilor legale; 
10. Înaintează Hotărârile Consiliului Local, în termen de 10 zile lucrătoare de la data adoptării, Instituţiei Prefectului -Judeţul Bihor în vederea exercitării controlului de legalitate şi Primarului Comunei; 
11. Asigură aducerea la cunoştinţă publică a hotărârilor, în termen de 5 zile de la comunicarea către prefect;
12. Transmite hotărârile Consiliului local birourilor și compartimentelor din cadrul aparatului de specialitate al primarului, societăţilor comerciale, instituţiilor publice şi serviciilor publice cu sau fără personalitate juridică aflate în subordinea Consiliului local al Comunei Sântandrei;
13. Comunică către petenţi hotărârile adoptate, în urma solicitărilor lor;
14. Comunică către petenţi neadoptarea proiectelor iniţiate în urma solicitărilor lor;
15. Ţine evidenţa comunicării hotărârilor către compartimente și persoanelor interesate;
16. Îndosariează, numerotează şi sigilează dosarele cu materialele de şedinţă, pentru fiecare şedinţă în parte, într-un dosar special;
17. Preia dispoziţiile emise de Primarul Comunei Sântandrei şi le comunică în vederea exercitării controlului de legalitate către Instituţia Prefectului – Judeţul Bihor în termen de 10 zile lucrătoare de la data emiterii şi compartimentelor interesate din cadrul Primăriei Comunei Sântandrei;
18. Ţine evidenţa comunicării dispoziţiilor către compartimente și persoanele interesate;
19. Înregistrează dispoziţiile primarului şi  hotărârile Consiliului local, aplică sigiliul şi le îndosariează;
20. Conduce evidenţa, în registre special destinate, cu dispoziţiile primarului şi cu hotărârile Consiliului local;
21. Formează baza de date privind hotărârile Consiliului local adoptate şi dispoziţiile Primarului emise;
22. Arhivează hotărârile Consiliului Local și materiale de ședință, dispozițiile primarului şi actele create în cadrul compartimentului conform nomenclatorului arhivistic;
23. Participă la lucrări privind alegerile locale, parlamentare şi prezidenţiale, europarlamentare, precum şi referendumuri, atribuții repartizate de secretarul general al comunei;
24. Pune în executare legile şi actele normative în vigoare, duce la îndeplinire  hotărârile consiliului local şi  dispoziţiile primarului;
25. Îndeplineşte orice alte atribuţii ce îi revin prin acte normative, hotărâri ale consiliului local şi dispoziţii ale primarului, sau încredințate de către primar și secretarul general;


IDENTIFICAREA FUNCŢIEI PUBLICE CORESPUNZĂTOARE POSTULUI:
1.  Denumire: consilier 
2.  Clasa: I
3.  Gradul profesional: asistent
4. Vechimea în specialitate necesară: 1 an 

